तेज हवाओं से उड़ी छत पर रखी खाली टंकी, नीचे से गुजर रही एक बच्ची भी बची
चक्रवाती तूफान के चलते अभी भी पूरे गुजरात में तेज हवाओं और बारिश का कहर जारी है। पेड़, खंभे, पोल, होर्डिंग्स गिरने की लगाता खबरें आ रहे हैं। वहीं, सूरत में आज सुबह एक छत पर रखी पानी की खाली टंकी हवा में उड़कर एकAn empty tank kept on the roof was blown away by strong winds, a girl passing below also survived
चक्रवाती तूफान के चलते अभी भी पूरे गुजरात में तेज हवाओं और बारिश का कहर जारी है। पेड़, खंभे, पोल, होर्डिंग्स गिरने की लगाता खबरें आ रहे हैं। वहीं, सूरत में आज सुबह एक छत पर रखी पानी की खाली टंकी हवा में उड़कर एक युवक पर जा गिरी। खुशकिस्मती से युवक को कोई गंभीर चोट नहीं आई।
एक बच्ची भी बाल-बाल बची
सूरत के भेस्तान इलाके में हुआ यह हादसा पड़ोस के एक घर में लगे सीसीटीवी में कैद हो गया था। फुटेज में देखा जा सकता है कि हवा में उड़कर टंकी नीचे गुजर रहे एक युवक जा गिरी। युवक के पास एक बच्ची भी वही से गुजर रही थी, वह भी हादसे का शिकार होने से बाल-बाल बची। स्थानीय लोगों ने युवक की मदद की। युवक के कमर में हल्का दर्द होने से उसे निजी अस्पताल में भर्ती करवाया गया है।
40 से 45 किमी प्रतिघंटे की स्पीड से चल रही हवा
तूफान का ज्यादा असर सूरत में दिखाई नहीं दिया, लेकिन यहां दो दिनों से रुक-रुककर बारिश हो रही है और 40 से 45 किमी प्रतिघंटे की स्पीड से हवा चल रही है। शहर के वराछा, कतारगाम, सरथाना, मजूरा, वेसु इलाकों में हल्की बारिश जारी है। सुबह 10 बजे तक की रिपोर्ट के मुताबिक पिछले 24 घंटो में शहर में 2 मिमी बारिश दर्ज की गई है।